LFS Autocross Editor uputstvo za korišćenje
===========================================

Važno: Live for Speed mora biti otključan da bi se koristio autocross editor.

Autocross editoru pristupate pritiskom na SHIFT+U u igri. U njemu možete sačuvati,
učitati i menjati layout-e, kada aktivirate dugme "postavi objekte".

Sve komande editora su prikazane na ekranu. Autocross sistem radi i preko
Interneta. Host može da menja / učitava layout i dok su gosti konektovani.

Da biste napravili autocross layout, potrebno je da poređate objekte, kotrolne
tačke i startnu tačku. Ako ne postavite startnu tačku, onda će se koristiti
predefinisani startni grid i layout će se ponašati kao normalna staza za trkanje.
U tom slučaju neće biti vremenskih kazni, ali ćete morati staviti kontrolne tačke
ukoliko želite da se mere vremena po krugu.

Postavljanje objekata : izaberite tip objekta i postavite objekat pritiskom na O.
Možete podešavati usmerenost (orijentaciju) objekta pomoću < i > tastera. Ako
pritisnete M dok je objekat izabran, objekat će se pomeriti do mesta gde je kursor
miša i usmeriće se kako ste ranije podesili.

Postavljanje kontrolnih tačaka : potrebna vam je jedna ciljna linija i bar jedna
kontrolna tačka, ustvari na ovaj način je definisan krug i daju se prolazna vremena
u tim kontrolnim tačkama. Pritiskom F ili 1, 2, 3 dobijate ciljnu liniju ili kontrolnu
tačku. Možete menjati njihovu orijentaciju i širinu na isti način kao za objekte.
Kontrolne tačke su nevidljive kada vozite - osoba koja uređuje stazu se korišćenjem
čunjeva ili drugih objekata mora postarati da vozači zapravo voze kroz kontrolne
tačke. Tasteri W i E se mogu koristiti za promenu širine kontrolne tačke.

Važno : smer kotrolnih tačaka je bitan, morate voziti preko njih u tačno određenom
smeru da bi se prolazno vreme ili vreme po krugu registrovalo.

Kontrolne tačke liče na uglaste zagrade i morate voziti OD strane sa "krajevima"
uglastih zagrada PREMA "zaravnjenoj strani" uglastih zagrada.

Zabranjene zone i kontrola putanje :
------------------------------------
U "Redar" modu možeš postaviti zone redara i kontrolore putanje.

Zone redara su prikazane crvenim krugom. Ako auto uđe u jedan od njih
u single player-u, dobiće kaznu od 1. minuta. U multiplayer-u, igrač će biti primoran da posmatra.

Kontrolor putanje je prikazan zelenim krugom. Svaki kontrolor putanje ima
indeks broj koji je prikazan u gornjem desnom uglu ekrana kada je kontrolor putanje izabran. Automobili moraju proći kroz kontrolu putanje u pravilnom redosledu, ili će za kaznu biti poslati u posmatrače. Indeks broj kontrolora putanje je automatski zadat po redosledu po kome su kontrolori putanje postavljani. Možeš ručno promeniti broj indeks putanji klikom na  dugme indeks putanje.

Kontrole :
----------
Kotrola pogleda - komande su prikazane na ekranu.
Pritiskom na V menjate između visokog i niskog pogleda.
Pregled staze - pritiskom na SPACE uključujete ili isključujete prikaz komandi editora na ekranu kako biste jasno videli celu stazu.

Merenje udaljenosti : pritisnite D da aktivirate alatku za merenje udaljenosti.

------------------
LFS - 19 July 2006